BOSNA I HERCEGOVINA  

REPUBLIKA SRPSKA   

OSNOVNI SUD U BIJELJINI                                             

Broj:80 0 Ip 047443 13 Ip 

Bijeljina, 05.01.2022. godine

OSNOVNI SUD U BIJELJINI, sudija Rajković Ljilja, u pravnoj stvari  tražioca izvršenja “BORA” d.o.o. Banja Luka, koga zastupa punomoćnik Tihić Feđa, advokat iz Sarajeva, protiv izvršenika “Milbo-komerc” d.o.o. Dvorovi i Božić Mila iz Dvorova, koga zastupa punomoćnik Krajišnik Nedeljko, advokat iz Banja Luke, radi naplate novčanog potraživanja, donio je dana 05.01.2022. godine sljedeći:

Z A K L J U Č A K


ODREĐUJE SE prvo ročište za prodaju nepokretnosti izvršenika Božić Mila iz Dvorova, za dan 16.02.2022. godine, sa početkom u 11,30 časova, kancelarija broj 41, označenih kao:

· kč.br. 534/0 OKUĆNICA u naravi gradilište površine 1.000 m2, poslovna zgrada u privredi  147 m2, stambeno poslovna zgrada  452 m2, poslovna zgrada u privredi 1.203 m2, poslovna zgrada u privredi 299 m2, poslovna zgrada u privredi 30 m2, stambena zgrada 146 m2, zemljište uz privrednu zgradu 4.231 m2, elektroenergetski objekat 6 m2, pomoćna zgrada 107 m2, dvorište 500 m2, pomoćna zgrada 8 m2,sve upisane u zk. ul. br. 1069 k.o. Dvorovi,  u kome je Božić (Rado) Mile  upisan sa pravom svojine sa dijelom 1/1,

· kč.br. 534/0 E1 OKUĆNICA; Zgrada br. 2., u naravi stan sastavljen od et. dijela PR-2 površine 100 m2, (2 sobe, 1 kuhinja, 1 kupatilo, 4 ost. prostorije),  i et. dijela 1-2 povr. 90 m2, (3 sobe, 1 kupatilo, 2 ost. prost.) Pom. prost. u podrumu, pomoćna prostorija površine 38 m2, i petosoban stan površine 190 m2, sve upisane u zk. ul. br. 2942 k.o. Dvorovi, u kome je Božić (Rado) Mile  upisan sa pravom svojine sa dijelom 1/1,

· kč.br.  534/0 E4 OKUĆNICA; Zgrada br 1., stan na 1. spratu etažne oznake 1-3 sastavljen od 4 sobe,  1 kuhinje, 1 kupatila, 1 wc i 6 ostalih prostorija, četvorosoban stan površine 156 m2, koje su uspisane u zk. ul. br. 3188 k.o. Dvorovi, u kome je  Božić (Rado) Mile  upisan sa pravom svojine sa dijelom 1/1,

· kč. br. 534/0 E5 OKUĆNICA; Zgrada br 1., stan na 1. spratu etažne oznake 1-4 sastavljen od 4 sobe, 1 kuhinje, 1 kupatila, 1 wc i 6 ostalih prostorija, četvorosoban stan površine 156 m2, koje su uspisane u zk. ul. br. 3189 k.o. Dvorovi, u kome je  Božić (Rado) Mile  upisan sa pravom svojine sa dijelom 1/1,

· kč. br. 534/0 E6 OKUĆNICA; Zgrada br 1., stan u potkrovlju etažne oznake PK-5 sastavljen od 4 sobe, 1 kuhinje, 1 kupatila, 1 wc i 5 ostalih prostorija, četvorosoban stan površine 143 m2, koje su uspisane u zk. ul. br. 3190 k.o. Dvorovi, u kome je  Božić (Rado) Mile  upisan sa pravom svojine sa dijelom 1/1,

· kč. br. 534/0 E7 OKUĆNICA; Zgrada br 1., stan u potkrovlju etažne oznake PK-6 sastavljen od 4 sobe, 1 kuhinje, 1 kupatila, 1 wc i 4 ostalih prostorija, četvorosoban stan površine 143 m2, koje su uspisane u zk. ul. br. 3191 k.o. Dvorovi, u kome je Božić (Rado) Mile  upisan sa pravom svojine sa dijelom 1/1, 

· k.č. br. 534 upisanu u zk. Ul. Br. 3192 k.o. Dvorovi, na kojoj nema objekta broj 3 – ranije je porušen , na licu mjesta je privatni parking, koja je upisana u zk. Ul. Br. 3192 k.o. Dvorovi u kome je Božić (Rado) Mile upisan sa pravom svojine sa dijelom 1/1, sve gore navedene nepokretnosti odgovraju nepokretnostima upisanim u List nepokretnosti br. 1244 k.o. Dvorovi, u kome je  Božić (Rado) Mile upisan sa pravom posjeda sa dijelom 1/1.

Prema nalazu vještaka geodetske struke Mihajlović Sanje od 14.05.2021. godine  i skici lica mjesta od 28.04.2021. godine, nepokretnosti upisane u zk. ul. br. 3192 k.o. Dvorovi, nisu bile predmet procjene jer na terenu nema objekta broj 3, na licu mjesta je privatni parking za parcelu kč. 534 upisano u navedeni zk. uložak, takođe objekat broj 8 gradilište površine 1 000 m2 ne postoji na terenu – sada je na licu mjesta voćnjak.


Vrijednost nepokretnosti koje su predmet prodaje, prema nalazu vještaka građevinske struke Radović Vlade iz Bijeljine od 19.05.2021. godine i dopuni nalaza od 08.10.2021. godine iznosi 267.630,65 KM.


Nepokretnosti se ne mogu prodati na prvom ročištu ispod ½ utvrđene vrijednosti.


Ako se nepokretnosti ne prodaju na prvom ročištu sud će zakazati drugo ročište u roku od 30 dana i u slučaju da tri ponuđača sa najvećom ponudom na prvom ročištu nisu uplatila prodajnu cijenu.


Poreze i takse u vezi sa prodajom snosi kupac.


Na javnoj prodaji mogu učestvovati sva fizička i pravna lica osim lica navedenih u članu 88. Zakona o izvršnom postupku, uz uslov da prije ročišta za prodaju na ime osiguranja polože 1/10 utvrđene vrijednosti nepokretnosti, ali isti ne može iznositi više od 10.000,00 KM. Prije početka ročišta, sudu treba priložiti uplatnicu kao dokaz da je osiguranje položeno.


Osiguranje se polaže na Račun posebnih namjena – Depozitni račun osnovnih sudova broj: 562 – 099 – 8130145898 kod NLB banke a.d. Banja Luka, vrsta prihoda 223 171, opština 005, budžetska organizacija 1067001, sa naznakom broja predmeta. 


Od polaganja osiguranja oslobođeni su tražilac izvršenja i lica određena članom 86.stav 2.  Zakona o izvršnom postupku.


Kupac je dužan položiti cijenu u roku od 30 dana od dana objavljivanja Zaključka o prodaji nepokretnosti najpovoljnijem ponuđaču. Ako kupac u određenom roku ne položi cijenu, sud će rješenjem prodaju tom ponuđaču proglasiti nevažećom i odrediti da je nepokretnost prodata drugom po redu ponuđaču koji treba, u roku koji mu odredi sud, deponovati cijenu. Navedene odredbe primjenjivaće se prema trećem ponuđaču u slučaju da drugi ponuđač ne deponuje u određenom roku prodajnu cijenu.


U slučaju da sva tri ponuđača sa najvišim ponudama ne ispune svoje obaveze sud može oglasiti da ročište nije uspjelo i zakazati novu prodaju. Iz položenog osiguiranja namiriće se troškovi nove prodaje.


Ponuđačima čija ponuda nije prihvaćena, vratiće se osiguranje odmah nakon zaključenja javne prodaje.

Sud će obustaviti izvršenje ako se nepokretnost ne može prodati ni na drugom ročištu. 
Obustava izvršenja ne sprečava pokretanje novog izvršnog postupka radi naplate istog potraživanja.


Zaključak o prodaji stranka može o svom trošku objaviti u sredstvima javnog informisanja, odnosno da o zaključku obavijesti lica koja se bave u posredovanju prodaje nepokretnosti.  


Zaključak se dostavlja strankama, Ministarstvu finansija Poreska uprava Područni centar Bijeljina  i na oglasnu tablu suda.

POUKA:                                                                                                         Sudija
Protiv ovog Zaključka nije dozvoljen pravni lijek.                                 Ljilja Rajković

